FAIDA NA MADHARA YA TEKNOLOJIA KATIKA SHULE ZA SEKONDARI
Swala la teknolojia katika masomo ya kisasa limekita kambi na kuwafurahisha watu wote kwa ujumla kwani watu wengi kutoka tabaka tofauti tofauti wameweza kupata manufaa mengi sana ambayo hayakuwepo hapo zamani. 
Moja kwa moja tukienda katika swala la kufanya uchunguzi wa masomo ili tupate kupata maana fiche ya jambo fulani, watu huingia mtandaoni haswa wanafunzi wakiwa shuleni na muda si mchache wanaletewa maana zote na kuweza kupata jibu mwafaka licha ya wahenga kusema kuwa haraka haraka haina baraka bali teknolojia hii hutumika kurahisisha mambo kwa muda mfupi. 
Teknolojia imegonga vichwa vya habari kwa kuwa rahisi na kumwezesha mwanafunzi kufanya uchunguzi wake kwa haraka. Kupitia kwa njia hii humwezesha mwanafunzi kutokuwa jinga kama dubu kwa sababu kwa utumizi mzuri wa teknolojia lazima uwe haraka na mwenye akili ya kufikiri mbali iwezekanavyo. Walimu hufurahishwa na wanafunzi hao kwa kuwa watakuwa na ubunifu wa hali ya juu.
Teknolojia katika shule za sekondari imewawezesha wanafunzi kujisajili na kuchagua vioo vikuu kama wasemavyo kwa kimombo ‘University'. Hii humrahisisha kazi mwanafunzi huyu kwa sababu wengi wao hupata tabu sana baada ya kufanya mtihani wao wa mwisho wa sekondari na kuanza kutafuta nafasi ambazo wenzao walitafuta kama bado wangali shuleni. Haya ndio mambo huwafanya wengine kusema kuwa, "ndivyo walivyo, eti nafasi zimeisha ilhali wanahongwa na hao wenye mali." 
Chochote kile kipewacho sifa lazima pia kina kasoro, teknolojia hii inayosifiwa katika shule za sekondari nayo pia ina kasoro na majuto yake. Wanafunzi wengi wamejihusisha katika mambo ambayo hayastahili na hii ni baada ya kuona vitendo visivyostahili katika mitandaoni. Kwa kutumia tarakilishi, simu na televisheni. Vijana wengi wamefumaniwa na walimu wao katika mabweni yao wakishiriki tendo la ndoa. Hii imejenga uadui kati ya wanafunzi waliokuwa wameaminiwa na walimu wao kwa tabia nzuri. 
Jambo lingine ni michezo isiyo kuwa ya maana na iliyojaa majuto mwishowe. Naikumbuka vizuri siku moja tukiwa gwarideni walimu walilazimika kumshugulikia msichana mmoja ambaye alijidunga kwa kisu tumboni. Hii ni baada ya yeye kujulishwa mchezo upatikanao mitandaoni unaoitwa kwenye lugha ya kimombo ‘Charlie charlie' na alipokuwa akijifurahisha na mchezo huo, ghafla bin vu alichukuwa kisu kilichokuwa mezani na kujidunga. Vijana wengi licha ya kuonywa, hao hujifungia na kufanya chochote watakacho bila ya kujali mathara yake ya baadae na dunia hii iliyojaa anasa na mashetani au mizimwi.
Teknolojia imechangia pakubwa katika kudorora kwa afya ya wanafunzi kwa sababu wengi wao hushinda kwenye tarakilishi au simu wakipekuepekua na kudurusu alafu baadae magonjwa yasiyoeleweka yanaanza. Wanafunzi wengi shuleni huwa na shida ya macho kutokana na miayo itokayo kwenye vyombo hivi vya kusomea. Hii huwa gharama kwa mzazi kwa sababu analazimika kununua miwani ambayo kupatikana kwake ni ghali na uchochole limekithiri 
na kukita kambi. 
Mwisho kabisa ni kuwa teknolojia imechangia pakubwa katika ulevi na utumiaji wa madawa za kulevya miongoni mwa wanafunzi katika shule za sekondari. Wanafunzi hawa ambao huiga tabia za watu baada ya kuziona mtandaoni na baadae kuenda kinyume na matarajio ya jamii. Teknolojia kwa ujumla ina faida na hasara zake ambazo huweza kuathiri masomo ya mwanafunzi. 

Question: Wanafunzi wanafumaniwa wapi
Answer: Mabweni